Vosorys īsastuošonu ar gordom vālajom brūkaškom nu vītejim produktim, skaneigom lauku muzykantu dzīsmem i sātys ražuotuoju tiergu 15. majā nu 11.00 aicynoj atkluot Tierga cīms i Malnovys “Dzīļu” maizneica, informej Kuorsovys nūvoda turisma organizatore Inga Bernāne.
Vosorys svātku laikā Tierga cīma i Malnovys “Dzīļu” maizneicys saimineica Aina Barsukova aicynoj atzeimuot ari saimis dīnu. Vosorys svātku garša i sajiutys atsaspīgeļuos i iedīņu izvielē brūkašku goldā, i ari aktivitatēs vysai saimei. Gosti ir aicynuoti jimt leidza dzejis komuleišus, kab turpynuotu pārņ aizsuoktū tradiceju leluo saimis komuļa sateišonā, kas ir kai saimis spāka i vīnuoteibys simbols.
Tierga cīms atsarūn sūpluok stuostim apveitajai Malnovys muižai i ir oaze kasdīnys steigā, kur lauku lobumu īpierkšonys prīcu var apvīnuot ar nasteidzeigu svātdīnis vālūs brūkašku baudeišonu.
Vosorys svātki saistuos ar meiju i bārzu smuordu, kod Vosorys svātku sastdīnē vysi teirej i puškoj sātu, sakūp ustobys, slauka pogolmus, izpuškoj sātu ar bārzim, besa kūku zorim i meijom, kas, reibynūši smuorduodami, roda sajiutu, ka ir atguojuse vosorys piļneiba i doba ir atsataisejuse vysā sovā kruošņumā.
Informaceja par pasuokumu pi saimineicys Ainys Barsukovys (26538016).
ltg_Latn ltg_Latn ltg_Latn ltg_Latn ltg_Latn